Како би се боље уверили у чињенично стање у Југославији, Савезници су априла 1943. упутили прве извидничке мисије код партизана. Прва мисија, која се спустила у источну Босну, није била успешна, док је друга мисија која се спустила у Лику, успела да дође у додир са Главним штабом НОВ и ПО Хрватске, а преко њега и са Врховним штабом НОВ и ПОЈ. На основу британског предлога, одобрено је да се у Врховни штаб упути британско Одељење за везу, предвођеном капетанима Билом Стјуартом и Вилијамом Дикином. Ова прва савезничка војна мисија при НОВЈ спустила се 28. маја 1943. на Дурмитору и одмах повезала са партизанима. Мисија је дошла у току битке на Сутјесци, па је њена веза са Савезничком командом у Каиру је била знатно отежана, а након пар дана 9. јуна 1943. приликом немачког бомбардовања погинуо је капетан Стјуарт. Капетан Дикин пратио је Врховни штаб све до доласка у Јајце, где је крајем септембра 1943, стигла прва англоамеричка војна мисија предвођена генералом Фицројем Маклејном.